На основу члана 44. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21, 78/21 и 76/23), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Установе Нишки културни центар ("Службени лист Града Ниша", број 2/11 – пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Установе Нишки културни центар за 2025. годину, број 2591, који је донео Управни одбор ове установе, на седници одржаној 20.12.2024. године.

 II Програм рада Установе Нишки културни центар за 2025. годину реализоваће се у складу са Финансијским планом ове установе за 2025. годину.

 III Решење доставити Установи Нишки културни центар, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

 Проф. др Игор Новаковић

***О б р а з л о ж е њ е***

На основу члана 44. став 1. тачка 5) Закона о култури („Службени гласник Републике Србије“, број 72/09, 13/16, 30/16- испр., 6/20, 47/21, 78/21 и 76/23), члана 15. став 1. тачка 5. Одлуке о оснивању Установе Нишки културни центар ("Службени лист Града Ниша", број 2/11– пречишћен текст, 115/16, 99/20 и 85/21) и члана 38. став 1. тачка 5) Статута Установе Нишки културни центар, управни одбор Установе Нишки културни центар, на седници одржаној 20.12.2024. године, донео је Програм рада Установе Нишки културни центар за 2025. годину, број 2591, и доставио га Градској управи за друштвене делатности на даљу надлежност.

Програмом рада Установе Нишки културни центар за 2025. годину планиране су активности везане за организацију јавних градских манифестација, реализацију посебних културних пројеката, редовних (текућих) програмских активности и издаваштва.

И у 2025. години Установа Нишки културни центар планира да овдашњој јавности представи неке од најпризнатијих српских културних делатника, као и да у Ниш доведе светски познате и признате уметнике, научнике и културне посленике. Јавне манифестације, посебни пројекти и редовне активности Програмског сектора ће, као и у претходној години, бити организоване на различитим местима у граду - факултетима, школама, градским општинама, градским платоима и трговима, а не само у просторијама Установе. Као и сваке године, огромнa енергијa биће уложена и у све друге сложеније програмске активности које имају карактер манифестација и фестивала, а третирају се као посебни пројекти Установе Нишки културни центар.

Ова година би, уколико се све буде одвијало у складу са предвиђеним плановима и роковима, обезбедила наставак започетих капиталних активности и донела и нека значајна освежења у деловању Нишког културног центра. Најважнији глобални задаци пред НКЦ-ом у 2025. години јесу: 1) континуирано ангажовање на културолошком, програмском и организационом побољшавању и даљој афирмацији јавних градских и свих других манифестација у организацији НКЦ-а; 2) даље интензивирање рада књижаре НКЦ-а „Бранко Миљковић”; 3) унапређивање и програмско-пословно развијање традиционалног Нишког сајма књига као најпосећеније културне и издавачко-књижарске манифестације у Нишу и на југу Србије; 4) поправка старог или увођење новог система грејања у Великој сали Установе за потребе извођења више планираних програмских активности.

 Као и сваке године, овај поливалентни културни центар ће у име оснивача организовати или учествовати у организацији других културних догађаја и манифестација које не спадају у јавне Градске манифестације, али су значајне за Град Ниш и његове житеље.

Чланом 32. Одлуке о буџету Града Ниша за 2025. годину („Сл. лист Града Ниша“, број 144/24) прописано је да „надлежни директни корисници буџетских средстава врше расподелу средстава индиректним корисницима у оквиру својих одобрених апропријација“. Иста одредба прописује и обавезу корисника да доносе план за коришћење одобрене апропријације – финансијски план. У складу са наведеним, управни одбор Установе донео је Финансијски план Установе Нишки културни центар за 2025. годину, који је у циљу целовитог сагледавања Програма достављен у прилогу.

Имајући у виду да је Програм рада Установе Нишки културни центар за 2025. годину сачињен у складу са законом, прописима Града и циљевима оснивања Установе, Градска управа за друштвене делатности је израдила нацрт Решења о давању сагласности на Програм рада Установе Нишки културни центар за 2025. годину, као у диспозитиву.

 вршилац дужности начелника

 Градске управе за друштвене делатности

 Миљан Петровић